

**Қазақстан Республикасы Ішкі істер министрлігінің мәселелері**

Қазақстан Республикасы Үкіметінің 2007 жылғы 6 қарашадағы N 1041 Қаулысы

      Қазақстан Республикасының Үкіметі 
**ҚАУЛЫ ЕТЕДІ**
:
  
      1. "Маңғыстау облысының Ішкі істер департаменті Мұнайлы ауданының ішкі істер бөлімі" мемлекеттік мекемесі (бұдан әрі - мекеме) құрылсын.

      2. Қазақстан Республикасы Ішкі істер министрлігі белгіленген тәртіппен:
  
      1) Мекеме туралы ережені бекітсін және оның әділет органдарында мемлекеттік тіркелуін қамтамасыз етсін;
  
      2) осы қаулыдан туындайтын өзге де шараларды қабылдасын.

      3. Мекемені қаржыландыру республикалық бюджетте Қазақстан Республикасы Ішкі істер министрлігіне және Маңғыстау облысының жергілікті бюджетіне көзделген қаражат есебінен және шегінде жүзеге асырылады деп белгіленсін.

      4. "Қазақстан Республикасы Ішкі істер министрлігінің мәселелері" туралы Қазақстан Республикасы Үкіметінің 2005 жылғы 22 маусымдағы N 607 
қаулысына
 (Қазақстан Республикасының ПҮАЖ-ы, 2005 ж., N 25, 311-құжат) мынадай өзгерістер мен толықтыру енгізілсін:
  
      1) көрсетілген қаулымен бекітілген Қазақстан Республикасы Ішкі істер министрлігінің қарамағындағы ұйымдардың тізбесінде:
  
      реттік нөмірі 15-жол сол күйінде қалдырылсын;
  
      2) көрсетілген қаулымен бекітілген Қазақстан Республикасы Ішкі істер министрлігінің аумақтық органдары - мемлекеттік мекемелерінің тізбесінде:
  
      реттік нөмірі 80-жол сол күйінде қалдырылсын;
  
      мынадай мазмұндағы реттік нөмірі 172-1-жолмен толықтырылсын:
  
      "172-1. Маңғыстау облысының Ішкі істер департаменті Мұнайлы ауданының ішкі істер бөлімі.";
  
      реттік нөмірі 239-жол сол күйінде қалдырылсын;
  
      реттік нөмірі 265-жол сол күйінде қалдырылсын.

      5. Осы қаулы қол қойылған күнінен бастап қолданысқа енгізіледі.

*Қазақстан Республикасының*
  
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК